
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 81 

11 Φεβρουάριου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση Εθνικής Επιτροπής για την Καταπολέμηση 

της Απερήμωσης. 1 

Συμπλήρωση της 16468/22.5.86 απόφασης του 
Υπουργού Εσωτερικών, όπως αυτή μεταγενέστερα 

τροποποιήθηκε. 2 

Σύσταση δύο δημοτικών Νομικών Προσώπων με την 
επωνυμία «Σχολική Επιτροπή Δημοτικού Σχολείου» 
και «Σχολική Επιτροπή Νηπιαγωγείου» στο δήμο Πα¬ 
νοράματος του Ν. Θεσσαλονίκης. 3 

Σύσταση κοινοτικού Νομικού Προσώπου στην κοιν. 
Ασπροβάλτας Ν. Θεσσαλονίκης με την επωνυμία 
«Κέντρο Ανοικτής Προστασίας Ηλικιωμένων» του Ν. 

Θεσσαλονίκης. 4 

Σύσταση Νομικού Προσώπου με την επωνυμία «Κέντρο 
Ανοικτής Προστασίας Ηλικιωμένων» στο δήμο 

Ωραιοκάστρου του Ν. Θεσσαλονίκης. 5 

Τροποποίηση της απόφασης ΕΣ. 11376/1994 περί συ- 
στάσεως της Δημοτικής Επιχείρησης Τοπικής Ανά¬ 
πτυξης Σίνδου Ν. Θεσσαλονίκης. 6 

Τροποποίηση της συστατικής πράξης της Κοινοτικής 
Επιχείρησης Τουριστικής - Περιβαλλοντικής - Πολι¬ 
τιστικής και Κοινωνικής Ανάπτυξης Νέας Μηχανιώ- 

νας Ν. Θεσσαλονίκης . 7 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στο Δρόντσο Αναστάσιο του Σταμα- 
τίου. 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 96990/9361 (1) 

Συγκρότηση Εθνικής Επιτροπής για την Καταπολέμηση 
της Απερήμωσης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το Π.Δ. 402/88 «Περί Οργανισμού του Υπουργείου 
Γ εωργίας». 

2. ΤοΝόμο 1845/1989 «Ανάπτυξη και Αξιοποίηση της 
Αγροτικής Έρευνας και Τεχνολογίας. Δασοπροστασία και 


άλλες διατάξεις». 

3. Τη «Διεθνή Σύμβαση για την Καταπολέμηση της Ερη¬ 
μοποίησης» στην οποία υπέγραψε και η χώρα μας. 

4. Το γεγονός ότι η ανωτέρω Σύμβαση, η οποία προω¬ 
θείται από το Υπουργείο Γεωργίας προς κύρωση από τη 
Βουλή των Ελλήνων, προβλέπει τη συγκρότηση οργάνων 
εκπόνησης και εφαρμογής των Εθνικών Προγραμμάτων 
Δράσης. 

5. Τα πορίσματα και τις σχετικές εξαγγελίες που έγιναν 
στο «Διεθνές Συνέδριο για την Ερημοποίηση στη Μεσό¬ 
γειο. Αποτελέσματα Έρευνας και Μέτρα Πολιτικής» που 
πραγματοποιήθηκε στην Κρήτη από 29 Οκτωβρίου -1 Νο¬ 
εμβρίου 1996, από το Εθνικό Ίδρυμα Αγροτικής Έρευνας 
σε συνεργασία με αρμόδιες Δ/νσεις της Ευρωπαϊκής 
Ένωσης. 

6. Την από 12.11.1996 σχετική επιστολή του Προέδρου 
της Εθνικής Οργανωτικής Επιτροπής του ανωτέρω συνε¬ 
δρίου και του Γενικού Δειυθυντή του ΕΘ.Ι.ΑΓ.Ε. 

7. Σχετική υπηρεσιακή εισήγηση, αποφασίζουμε: 

1. Συγκροτούμε «Εθνική Επιτροπή για την Καταπολέ¬ 
μηση της Απερήμωσης», η οποία απαρτίζεται από τα ακό¬ 
λουθα μέλη: 

1) Τον Καθηγητή του Γεωπονικού Πανεπιστημίου Αθη¬ 
νών Ν. Γιάτσογλου, ως Πρόεδρο. 

2) Τον Πρόεδρο του Αστεροσκοπείου Αθηνών Καθη¬ 
γητή Δ. Λάλα, ως Αντιπρόεδρο. 

3) Δύο εκπροσώπους του Υπουργείου Γεωργίας. 

4) Έναν εκπρόσωπο του Υπουργείου Εθνικής Οικονο¬ 
μίας. 

5) Έναν εκπρόσωπο του Υπουργείου Ανάπτυξης. 

6) Έναν εκπρόσωπο του Υπουργείου Εξωτερικών. 

7) Έναν εκπρόσωπο του Υπουργείου ΠΕ.ΧΩ.Δ.Ε. 

8) Δύο εκπροσώπους του ΕΘ.Ι.ΑΓ.Ε. 

9) Τρεις καθηγητές Ανώτατων Εκπαιδευτικών Ιδρυμά¬ 
των ή Ερευνητικών Κέντρων. 

10) Έναν εκπρόσωπο μη Κυβερνητικών Οργανισμών 
σχετικών με το θέμα της Απερήμωσης. 

2. Η Γραμματεία της Επιτροπής ανατίθεται στο Εθνικό 
Ίδρυμα Αγροτικής Έρευνας (ΕΘ.Ι.ΑΓ.Ε.) το οποίο ανα¬ 
λαμβάνει επίσης και την εξυπηρέτηση και το συντονισμό 
της λειτορυγίας της. 

3. Τα ονόματα των μελών της επιτροπής ορίζονται από 
τον Υπουργό Γεωργίας μετά από εισήγηση των αντίστοι¬ 
χων φορέων. 

4. Στο έργο που αναλαμβάνει να υλοποιήσει η Εθνική 

Επιτροπή περιλαμβάνονται τα ακόλουθα, χωρίς να απο¬ 
κλείονται άλλες σχετικές δραστηριότητες και ενέργειες: 

4.1. Ενίσχυση και συντονισμός της έρευνας και εφαρ¬ 
μογή των αποτελεσμάτων της στην πράξη, για την προ¬ 
στασία των εδαφικών και υδατικών πόρων. 

4.2. Διαμόρφωση προτάσεων και εισηγήσεων για αντι¬ 
μετώπιση του προβλήματος της Απερήμωσης από τους 
αρμόδιους φορείς. 

4.3. Συντονισμός και παρακολούθηση σχετικών Εθνι¬ 
κών και Περιφερειακών Προγραμμάτων Δράσης. 

4.4. Παρέμβαση και συνεργασία με την Ε.Ε. για την 
προώθηση προγραμμάτων έρευνας και εφαρμογής για την 
αντιμετώπιση του φαινομένου. 

4.5. Προώθηση της σύνδεσης των Ελληνικών φορέων 
που ασχολούνται και εμπλέκονται στο θέμα με Ευρωπαϊκά 
δίκτυα συνεργασίας και άλλες διεθνείς πρωτοβουλίες. 

4.6. Προώθηση προγραμμάτων παροχής βοήθειας προς 
τις αναπτυσσόμενες χώρες που πλήττονται από το εν 
λόγω φαινόμενο. 

4.7. Συντονισμό της ενημέρωσης του κοινού επί του 
υπόψη θέματος. 

5.0 Υπουργός Γεωργίας μπορεί με απόφασή του να κα¬ 
θορίζει κάθε λεπτομέρεια για το έργο και τη λειτουργία 
της επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 1996 

Ο ΥΠΟΥΡΓΟΣ 

ΣΤΕΦΑΝΟΣ ΤΖΟΥΜΑΚΑΣ 

-♦- 

Αριθ. 1463 (2) 

Συμπλήρωση της 16468/22.5.86 απόφασης του Υπουρ¬ 
γού Εσωτερικών, όπως αυτή μεταγενέστερα τροποποι¬ 
ήθηκε. 

Ο ΓΕΝΙΚΟΣ ΓΡΑΜΜ. ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 277 του ΔΚΚ (Π.Δ. 410/ 
95). 

2. Την απόφαση του Υπουργού Εσωτερικών αριθμ. 
25025/9.4.1984 (ΦΕΚ 244/19.4.84 Τ-Β'). 

3. Την αριθμ. 672/96 απόφαση του Δημοτικού Συμβου¬ 
λίου του Δήμου Ιωαννιτών, αποφασίζουμε: 

Τροποποιούμε την παρ. 7 της 16468/22.5.86 απόφα¬ 
σης του Υπουργού Εσωτερικών, όπως αυτή μεταγενέ¬ 
στερα τροποποιήθηκε, ως εξής: 

Ο Δήμος Ιωαννιτών διαθέτει στη επιχείρηση το χρημα¬ 
τικό ποσό των 1.079.100.000 ως ίδια συμμετοχή στο αρ¬ 
χικό κεφάλαιό της (αύξηση κατά 30.000.000). 

Κάλυψη δαπάνης: ('Αρθρο 27 Ν. 2081/92). 

Με την παρούσα κανονιστική πράξη ο Δήμος Ιωαννιτών 
επιβαρύνεται εφάπαξ με το ποσό των 30.000-000 δρχ. 
(σελ. 37 Κ.Α. 212.9). 

Κατά τα λοιπά ισχύει η προηγούμενη απόφαση, όπως 
έχει τροποποιηθεί μεταγενέστερα. 


Η παρούσα να δημοσιευθεί στην Εφημερίδα της Κυβερ¬ 
νήσεως. 

Ιωάννινα, 21 Ιανουάριου 1997 

Με εντολή Γεν. Γραμ. ΗΠΕΙΡΟΥ 
Ο Διευθυντής 
ΒΑΣ. ΧΗΤΑΣ 

-*- 

Αριθ. Εο. 44405/96 (3) 

Σύσταση δύο δημοτικών νομικών προσώπων με την επω¬ 
νυμία «Σχολική Επιτροπή Δημοτικού Σχολείου» και 
«Σχολική Επιτροπή Νηπιαγωγείου» στο δήμο Πανορά¬ 
ματος του Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/1990). 

3. Τη διάταξη του άρθρου 14 του Ν, 2399/1996 (ΦΕΚ 
90Α ) με την οποία καταργείται η θέση του Περιφ. Δ/ντή 
και την αριθ. πρωτ. 943/1996 απόφαση του Γεν. Γραμμ. 
Περιφέρειας Κεντρικής Μακεδονίας με την οποία ορίζεται 
ο αναπληρωτής αυτού. 

4. Την αριθ. Εσ. 31166/22.9.1989 (ΦΕΚ 768/Β/ 
9.10.1989) Νομάρχη Θεσσαλονίκης που αφορούσε τη σύ¬ 
σταση της Σχολικής Επιτροπής Νηπιαγωγείου και Δημοτι¬ 
κού Σχολείου στην (τότε) κοινότητα Πανοράματος. 

5. Την αριθ. 311/1996 απόφαση του δημοτικού συμ¬ 
βουλίου Πανοράματος που αφορά τη σύσταση των παρα¬ 
πάνω νομικών προσώπων, αποφασίζουμε: 

1. Συστήνουμε δύο δημοτικά νομικά πρόσωπα με την 
επωνυμία «Σχολική Επιτροπή Δημοτικού Σχολείου» και 
«Σχολική Επιτροπή Νηπιαγωγείου» οτο δήμο Πανοράμα¬ 
τος του Νομού μας. 

2. Σκοπός των Νομικών Προσώπων είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς ανωλωσί- 
μων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης, για τον εφο¬ 
διασμό απότον Οργανισμό Σχολικών Κτιρίων, των σχο¬ 
λείων με έπιπλα και εξοπλιστικά είδη από το Υπουργείο 
Εθνικής Παιδείας και θρησκευμάτων με βιβλία για τις σχο¬ 
λικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το Νομικό Πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5 του Ν. 1894/1990. 

4. Πόροι του Νομικού Προσώπου είναι: 

α) Η ετήσια επιχορήγηση του δήμου Πανοράματος, 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός κωλύεται από τον αντιπρό¬ 
εδρο. 

6. Με την απόφασή μας καταργούμε την Εσ. 31166/ 
22.9.1989 (ΦΕΚ 768/Β/9.10.1989) του Νομάρχη Θεσ¬ 
σαλονίκης που αφορούσε τη σύσταση της Σχολικής Επι¬ 
τροπής Νηπιαγωγείου και Δημοτικού Σχολείου στην (τότε) 
κοινότητα Πανοράματος. 

7. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογισμού 
του δήμου Πανοράματος, το ακριβές ποσό της οποίας 
αντιστοιχεί σε μέρος της συνολικής πίστωσης ύψους 
15.000.000 δρχ. του Κ.Α. 212.1 του προϋπολογισμού 
έτους 1997 με Τίτλο «Επιχορηγήσεις Σχολικών Επιτρο¬ 
πών». Η σχετική πίστωση προσαρμόζεται αναλδγως στα 
επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Ιανουάριου 1997 

Με εντολή Γ ενικού Γ ραμματέα 
Περιφέρειας Κεντρικής Μακεδονίας 
Ο Διευθυτνής Δασών 
ΣΤΥΛΙΑΝΟΣ ΠΑΠΑΔΟΠΟΥΛΟΣ 

-♦- 

Αριθ. ΕΣ:899 (4) 

Σύσταση κοινοτικού Νομικού Προσώπου στην κοιν. 
Ασπροβάλτας Ν. Θεσσαλονίκης με την επωνυμία «Κέ¬ 
ντρο Ανοικτής Προστασίας Ηλικιωμένων» του Ν. Θεσ¬ 
σαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Την αρ. 176/1996 απόφαση του κοινοτικού συμβου¬ 
λίου Ασπροβάλτας. 

3. Τη διάταξη του άρθρου 14 του Ν. 2399/1996 (ΦΕΚ 
90Α') με την οποία καταργείται η θέση του Περιφ. Διευθυ¬ 
ντή και την αριθ. πρωτ. 943/1996 απόφαση του Γεν. 
Γραμμ. Περιφέρειας Κεντρικής Μακεδονίας με την οποία 
ορίζεται ο αναπληρωτής αυτού, αποφασίζουμε: 

1. Συστήνεται ίδιο Νομικό Πρόσωπο με την επωνυμία 
«Κέντρο Ανοικτής Προστασίας Ηλικιωμένων» στην κοινό¬ 
τητα Ασπροβάλτας του Νομού μας. 

2. Σκοποί του Νομικού Προσώπου είναι: 

α) Η παροχή ιατροκοινωνικής προστασίας στα ηλικιω¬ 
μένα άτομα που έχουν υπερβεί το 58ο έτος της ηλικίας 
τους και κατοικούν στην περιοχή της κοινότητας Ασπρο¬ 
βάλτας. 

β) Η πρόληψη ψυχολογικών, βιολογικών και κοινωνικών 
προβλημάτων των ατόμων αυτών, ώστε να παραμείνουν 


αυτόνομα, ισότιμα και ενεργά μέλη της οικογένειας και 
της κοινότητας κατ’ επέκταση. 

γ) Η ενημέρωση και συνεργασίας του ευρύτερου κοινού 
και ειδικών φορέων σχετικά με τα προβλήματα και τις ανά¬ 
γκες των ηλικιωμένων. 

δ) Η ανάπτυξη της μεταξύ τους συνεργασίας, η δη¬ 
μιουργία κοινωνικής ζωής και η συμμετοχή των μελών οε 
κάθε είδους εκδηλώσεις, ομιλίες, συγκεντρώσεις, εκδρο¬ 
μές κλπ ώστε να αποκτά περιεχόμενο η καθημερινή τους 
ζωή. 

3. Πόροι του Κ.Α.Π.Η. είναι: 

α) Η ετήσια επιχορήγηση της κοινότητας ύψους 
1.500 000 δρχ., η οποία θα προσαρμόζεται όταν απαιτη¬ 
θεί αυτό. 

β) Κρατικές επιχορηγήσεις ή κάθε άλλη νόμιμη πρόσο¬ 
δος. 

γ) Κάθε είδους συνδρομές, εισφορές, δωρεές και κλη¬ 
ροδοσίες, 

δ) Έσοδα από τη συμβολική συμμετοχή των μελών. 

ε) Εισπράξεις από το αντίτιμο πραγμάτων ή υπηρεσιών 
που παρέχονται από το Κ.Α.Π.Η. ή από εκδηλώσεις του 
κλπ. 

στ) Πρόσοδοι από την περιουσία του. 

ζ) Κάθε άλλη νόμιμη πρόσοδος. 

4. Το Κ.Α.Π.Η. διοικείται από διοικητικό συμβούλιο, 
σύμφωνα με τις διατάξεις της παρ. 3 του άρθρου 203 του 
ΠΔ 401/1995. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο και όταν αυτός 
απουσιάζει ή κωλύεται από τον αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της κοινότητας 
Ασπροβάλτας ύψους 1.500.000 δραχμών για το τρέχον 
οικονομικό έτος και για κάθενα από τα επόμενα οικονο¬ 
μικά έτη. Η σχετική πίστωση έχει εγγράφει στον Κ.Α. 
212.9 του προϋπολογισμού έτους 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Ιανουάριου 1997 

Με εντολή Γενικού Γραμματέα 
Περιφιφέρειας Κεντρικής Μακεδονίας 
Ο Διευθυτνής Δασών 
ΣΤΥΛΙΑΝΟΣ ΠΑΠΑΔΟΠΟΥΛΟΣ 

-♦- 

Αριθ. Εο.2251 (5) 

Σύσταση Νομικού Προσώπου με την επωνυμία «Κέντρο 

Ανοικτής Προστασίας Ηλικιωμένων» στο δήμο Ωραιο- 

κάστρου του Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ, 410/1995 
(Δ.Κ.Κ.). 

2. Την αριθ. 244/1996 απόφαση του δημοτικού συμ¬ 
βουλίου Ωραιοκάστρου. 

3. Τη διάταξη του άρθρου 14 του Ν. 2399/1996 (ΦΕΚ 
90Α') με την οποία καταργείται η θέση του Περιφ. Διευθυ¬ 
ντή και την αριθ. πρωτ. 943/1996 απόφαση του Γεν. 
Γραμμ. Περιφέρειας Κεντρικής Μακεδονίας με την οποία 

ορίζεται ο αναπληρωτής αυτού, αποφασίζουμε: 

1. Συστήνεται Νομικό Πρόσωπο με την επωνυμία «Κέ¬ 
ντρο Ανοικτής Προστασίας Ηλικιωμένων» στο δήμο 
Ωραιοκάστρου του Νομού μας. 

2. Σκοπός του Κ.Α.Π.Η. που συστήνεται σε εφαρμογή 
προγράμματος εξωιδρυματικής προστασίας υπερηλίκων 
είναι η παροχή ιατροκοινωνικής προστασίας στα ηλικιω¬ 
μένα άτομα της περιοχής, ώστε αυτά να παραμένουν στην 
οικογένεια και στην κοινότητα. 

3. Πόροι του Κ.Α.Π.Η. είναι: 

α) Η ετήσια επιχορήγηση του δήμου ύψους 5.000.000 
δρχ. 

β) Κρατικές επιχορηγήσεις ή κάθε άλλη νόμιμη πρόσο¬ 
δος. 

γ) Κάθε είδους συνδρομές, εισφορές, δωρεές και κλη¬ 
ροδοσίες. 

δ) Έσοδα από τη συμβολική συμμετοχή των μελών. 

ε) Εισπράξεις από το αντίτιμο πραγμάτων ή υπηρεσιών 
που παρέχονται από το Κ.Α.Π.Η. ή από εκδηλώσεις του 
κλπ. 

στ) Πρόσοδοι από την περιουσία του. 

ζ) Κάθε άλλη νόμιμη πρόσοδος. 

4. Το Κ.Α.Π.Η. διοικείται από διοικητικό συμβούλιο, 
σύμφωνα με τις διατάξεις της παρ. 3 του άρθρου 203 του 
ΠΔ 401/1995. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο και όταν αυτός 
απουσιάζει ή κωλύεται από τον αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του δήμου Ωραιοκά¬ 
στρου ύψους 5.000.000 δραχμών για το τρέχον οικονο¬ 
μικό έτος και για κάθενα από τα επόμενα οικονομικά έτη. 
Η σχετική πίστωση έχει εγγράφει στον Κ.Α. 212 του προϋ¬ 
πολογισμού έτους 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Ιανουάριου 1997 

Με εντολή Γ ενικού Γ ραμματέα 
Περιφιφέρειας Κεντρικής Μακεδονίας 
Ο Διευθυτνής Δασών 
ΣΤΥΛΙΑΝΟΣ ΠΑΠΑΔΟΠΟΥΛΟΣ 

-♦- 

Αριθ. ΕΣ. 45167/96 (6) 

Τροποποίηση της απόφασης ΕΣ. 11376/1994 περί συ- 

στάσεως της Δημοτικής Επιχείρησης Τοπικής Ανάπτυ¬ 
ξης Σίνδου Ν. Θεσσαλονίκης. 

Ο ΓΕΝ. ΓΡΑΜ. ΠΕΡΙΦ. ΚΕΝΤΡ. ΜΑΚΕΔΟΝΙΑΣ 
Έχοντας υπόψη: 

1. Τις διατάξεις: α) Των άρθρων 277 παράγρ. 3 και 315 
του Δημοτικού και Κοινοτικού Κώδικα (Π.Δ. 410/1995) 
και β) του άρθρου 27 του Ν. 2081/1985 με το οποίο προ¬ 
στίθεται το άρθρο 29Α στο Ν. 1558/1985 «Κυβέρνηση και 
Κυβερνητικά Όργανα». 

2. Την απόφαση του Υπουργού Εσωτερικών 25027/ 
1984 (ΦΕΚ 244/Β ) «Καθορισμός αναγκαίων λεπτομε¬ 
ρειών για την εφαρμογή των διατάξεων των άρθρων 205 
έως 213 του Ν. 1065/1980». 

3. Την 104/1996 απόφαση του Δημοτικού Συμβουλίου 
Σίνδου με την οποία τροποποιείται συστατική πράξη της 


ανωτέρω δημοτικής επιχείρησης. 

4. Την οικονομοτεχνική μελέτη που συντάχθηκε για την 
παραπάνω τροποποίηση, αποφασίζουμε: 

Τροποποιούμε την απόφαση του Νομάρχη Θεσσαλονί¬ 
κης ΕΣ. 11376/10.4.1994 (ΦΕΚ 347/Β/11.5.94) «Σύ¬ 
σταση Δημοτικής Επιχείρησης Τοπικής Ανάπτυξης Σίν¬ 
δου» με βάση την 104/1994 απόφαση του δημοτικού συμ¬ 
βουλίου του ίδιου δήμου, ως την παράγραφο 2 αυτής, η 
οποία τελικά διαμορφώνεται ως εξής: 

... 2. Σκοπός της επιχείρησης είναι: 

1. Η προστασία και η βελτίωση του φυσικού και δομημέ¬ 
νου περιβάλλοντος της Σίνδου και άλλων Ο.Τ.Α. με: 

• την εκτέλεση εργασιών συντήρησης και επισκευής δη¬ 
μοτικών κτιρίων, σχολικών εγκαταστάσεων, οδών και εξο¬ 
πλισμού πάρκων και κοινοχρήστων χώρων. 

• την εκτέλεση εργασιών καθαριότητας κτιρίων, αποκομι¬ 
δής απορριμμάτων, ύδρευσης και αποχέτευσης. 

• την εκπόνηση μελετών, την κατασκευή τεχνικών έργων 
και την εκτέλεση εργασιών για την προστασία και βελτί¬ 
ωση του φυσικού περιβάλλοντος. 

• την υλοποίηση κοινοτικών προγραμμάτων προστασίας 
και αξιοποίησης του περιβάλλοντος αλλά και προγραμμά¬ 
των επαγγελματικής κατάρτισης και κοινωνικής έντα¬ 
ξης. 

2. Η συμβολή της στην υλοποίηση της «στρατηγικής το¬ 
πικής ανάπτυξης» του Δήμου με την προσέλκυση στη 
Σίνδο μη μολυνουσών και υψηλής τεχνολογίας επενδύ¬ 
σεων. 

3. Η πραγματοποίηση επενδύσεων για την ευρύτερη 
ανάπτυξη της Σίνδου. 

4. Η πραγματοποίηση εσόδων που θα διατίθενται για τη 
βελτίωση και επέκταση των δραστηριοτήτων της Επιχεί¬ 
ρησης καθώς και την εκτέλεση κοινωφελών έργων στην 
περιοχή της Σίνδου. 

5. Η δημιουργία απασχόλησης ανθρώπινου δυναμι¬ 
κού. 

6. Η ανάληψη πολιτιστικών και κοινωνικών δραστηριο¬ 
τήτων για τη διάδοση της καλλιτεχνικής παιδείας στους 
τομείς μουσικής, χορού, θεάτρου, κινηματογράφου, φω¬ 
τογραφίας, εικαστικών τεχνών, αθλητισμού κ.λπ. και η 
διοργάνωση διαφόρων πολιτιστικών δραστηριοτήτων, φε¬ 
στιβάλ, αθλητικών εκδηλώσεων κ.λπ. 

7. Η συμβολή της στη μηχανογραφική και γραμματειακή 
υποστήριξη του Δήμου Σίνδου. 

8. Η στήριξη και υποβοήθηση του Δήμου στο αναπτυ¬ 
ξιακό του έργο. 

9. Η ανάληψη κατασκευαστικών δραστηριοτήτων όπως: 

• η κατασκευή και συντήρηση έργων υποδομής 

• η ανάληψη, η εκτέλεση και η διαχείριση έργων οικιστι¬ 
κής ανάπλασης και ανάπτυξης 

• η συμμετοχή σε εταιρεία μικτής οικονομίας, για την οικι¬ 
στική ανάπτυξη περιοχών που πρόκειται να ενταχθούν στο 
σχέδιο πόλης 

• η ανάληψη εργολαβιών για την κατασκευή κατοικιών στα 
πλαίσια ενός κοινωνικού στεγαστικοΰ προγράμματος 

• η κατασκευή τεχνικών έργων κάθε είδους, που ανατίθε¬ 
νται από φυσικά ή νομικά πρόσωπα του Ιδιωτικού ή Δημό¬ 
σιου τομέα 

• η ανάπλαση, αξιοποίηση και εκμετάλλευση χώρων του 
Δήμου κ.λπ. 

10. Η δημιουργία γραφείου ανάπτυξης της Τοπικής Οι¬ 
κονομίας και προώθησης των αγροτικών προϊόντων. 

11. Η παροχή παντός είδους υδραυλικών και ηλεκτρο¬ 
λογιών εργασιών τόσο προς φορείς του δημοσίου όσο και 
προς ιδιωτικούς. 

12. Η ίδρυση Ειδικής Υπηρεσίας για λογαριασμότου Δή¬ 
μου Σίνδου (επιβολή τελών κ.λπ.). 

13. Η ίδρυση γραφείου τελετών και μνημοσυνών και η 
διαχείριση - εκμετάλλευση των κοιμητηρίων. 

14. Η δημιουργία της απαραίτητης υποδομής για την 
παροχή συμβουλευτικών υπηρεσιών σε θέματα διοικη¬ 
τικά, αναπτυξιακά, νομικά, οικονομικά, τεχνικά και υψηλής 
τεχνολογίας για την υποστήριξη και ανάπτυξη των δραστη¬ 
ριοτήτων τόσο του Δήμου όσο και των επαγγελματιών της 
Σίνδου, για τη διαχείριση και εκμετάλλευση πολιτιστικών 
κέντρων, βιβλιοθηκών, χώρων αναψυχής, βρεφονηπιακών 
κέντρων, αθλητικών κέντρων και των κυλικείων τους, κέ¬ 
ντρων ηλικιωμένων (ΚΑΠΗ), κέντρων αρωγής υγείας, κοι¬ 
νωνικής μέριμνας κ.λπ. 

15. Ανάληψη επιχειρηματικών δραστηριοτήτων όπως: 

• η εμπορία ειδών και παροχή υπηρεσιών υψηλής τεχνο¬ 
λογίας 

• η εμπορία ειδών εξοπλισμού χώρων πολιτιστικών και κοι¬ 
νωνικών λειτουργιών 

■ η εμπορία καταναλωτικών αγαθών προς όφελος των δη¬ 
μοτών 

• η δημιουργία και εκμετάλλευση οργανωμένων εμπορι¬ 
κών δραστηριοτήτων για την εξυπηρέτηση των κατοίκων 
και των επισκεπτών όπως: δημοτικές αγορές, λαϊκές αγο¬ 
ρές, καταστήματα, εστιατόρια, αναψυκτήρια, ευρβτ γπηγ- 
Κθ 15 κ.λπ, 

- η διανομή και εμπορία υγρών καυσίμων και πετρελαιοει¬ 
δών 

• η προώθηση των τοπικών προϊόντων και υπηρεσιών και η 
ανάπτυξη παραγωγικών τομέων της οικονομίας 

• η μηχανογράφηση και οι υπηρεσίες υψηλής τεχνολο¬ 
γίας 

• η υπηρεσία φύλαξης κτιρίων - χώρων (εβουπίγ) 

16. Η εκπόνηση μελετών παντός είδους. 

17. Η συμμετοχή και διαχείριση αναπτυξιακών προ¬ 
γραμμάτων και πρωτοβουλιών, που εκπορεύονται και συγ- 
χρηματοδοτούνται από την Ευρωπαϊκή Ένωση και άλλους 
διεθνείς οργανισμούς. Η συνεργασία με τον ιδιωτικό το¬ 
μέα για κοινή συμμετοχή στα ανωτέρω προγράμματα. 

18. Η συνδιοργάνωση και λειτουργία με άλλους φορείς 
ή ιδιώτες προγραμμάτων κατάρτισης. 

19. Η δημιουργία θυγατρικών εταιρειών ή η συμμετοχή, 
ή η συνεργασία με υφιστάμενες, ή η εξαγορά τους με πα¬ 
ρεμφερείς σκοπούς. 

Από τις διατάξεις της απόφασης αυτής δεν προκαλειται 
δαπάνη σε βάρος του προϋπολογισμού του Δήμου Σίνδου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17 Ιανουαρίου 1997 

Με εντολή Γεν. Γραμ. Περιφ. Κεντρ. Μακεδονίας 
Ο Διευθυντής Δασών 
ΣΤ. ΠΑΠΑΔΟΠΟΥΛΟΣ 


Αριθ. ΕΣ. 1193 (7) 

Τροποποίηση της συστατικής πράξης της Κοινοτικής Επι¬ 
χείρησης Τσυριστικής - Περιβαλλοντικής - Πολιτιστικής 
και Κοινωνικής Ανάπτυξης Νέας Μηχανιώνας Ν. Θεσ¬ 
σαλονίκης. 

Ο ΓΕΝ. ΓΡΑΜ. ΠΕΡΙΦ. ΚΕΝΤΡ. ΜΑΚΕΔΟΝΙΑΣ 
Έχοντας υπόψη: 

1. Τις διατάξεις: α) Των άρθρων 277 παράγρ. 3 και 315 
του Δημοτικού και Κοινοτικού Κώδικα (Π.Δ. 410/1995) 
και β) του άρθρου 27 του Ν. 2081 /1985 με το οποίο προ- 
στίθεταποάρθρο 29Α στο Ν. 1558/1985 «Κυβέρνηση και 
Κυβερνητικά Όργανα». 

2. Την απόφαση του Υπουργού Εσωτερικών 25027/ 
1984 (ΦΕΚ 244/Β - ) «Καθορισμός αναγκαίων λεπτομε¬ 
ρειών για την εφαρμογή των διατάξεων των άρθρων 205 
έως 213 του Ν. 1065/1980». 

3. Τις 17308/1992 (ΦΕΚ 427Β73.7.1992) και 23692/ 

1993 (ΦΕΚ 527/Β/15.7.1993) αποφάσεις του Νομάρχη Θεσ¬ 
σαλονίκης, περί συστάσεως και τροποπεχήσεως της συστατι¬ 
κής πράξης της παραπάνω κοινοτικής επιχείρησης. 

4. Το Π.Δ. 263/31.8.1994 (ΦΕΚ 144/31 8.1994 τ.Α), 
περί συνενώσεως των κοινοτήτων Ν. Κερασιάς και Ν. Μη¬ 
χανιώνας και μετατροπή τους στο Δήμο Ν. Μηχανιώνας. 

5. Τις 76/1995 και 109/1996 αποφάσεις του Δημοτι¬ 
κού Συμβουλίου Ν. Μηχανιώνας, περί τροποποιήσεως της 
συστατικής πράξης. 

6. Την 943/1996 απόφαση του Γ ενικού Γ ραμματέα Πε¬ 
ριφέρειας Κεντρικής Μακεδονίας, με την οποία ορίζεται ο 
αναπληρωτής του Περιφερειακού Διευθυντή, αποφασί¬ 
ζουμε: 

Τροποποιούμε την 17308/1992 (ΦΕΚ 427/Β/ 3.7. 
1992) απόφαση του Νομάρχη Θεσσαλονίκης, όπως τρο¬ 
ποποιήθηκε μεταγενέστερα με την ομοία δική του 23692/ 
1993 (ΦΕΚ 527/Β/15.7.1993), που αφορούν τη σύσταση 
της Κοινοτικής Επιχείρησης Τουριστικής - Περιβαλλοντι¬ 
κής - Πολιτιστικής και Κοινωνικής Ανάπτυξης Νέας Μηχα¬ 
νιώνας, ως προς τις παραγράφους 1, 2, 6 και 7 αυτής, οι 
οποίες τελικά διαμορφώνονται ως εξής: 

παράγρ. 1. Η επιχείρηση μετονομάζεται σε «Δημοτική 
Επιχείρηση Τοπικής Ανάπτυξης Νέας Μηχανιώνας». 
παράγρ. 2. Σκοπός της επιχείρησης είναι: 
α) Η κατασκευή, εκμετάλλευση και λειτουργία κυλι¬ 
κείων, αναψυκτηρίων και τουριστικών μονάδων και η πα¬ 
ροχή υπηρεσιών τουριστικού χαρακτήρα. 

β) Η διοργάνωση πολιτιστικών, μορφωτικών, ψυχαγωγι¬ 
κών και συναφών εκδηλώσεων και η προσφορά πολιτιστι¬ 
κών υπηρεσιών στους δημότες με την ίδρυση και λειτουρ¬ 
γία πνευματικού κέντρου, για τη διδασκαλία της μουσικής, 
του χορού, της ζωγραφικής, της χειροτεχνίας, του θεά¬ 
τρου, του κινηματογράφου, της φωτογραφίας και οποιου- 
δήποτε άλλου είδους τέχνης. 

γ) Η προώθηση του αθλητικού πνεύματος και η καλλιέρ¬ 
γεια του μαζικού αθλητισμού, με την οργάνωση αθλητικών 
τμημάτων, την πραγματοποίηση αθλητικών εκδηλώσεων 
και τη συνεργασία με τους αθλητικούς φορείς του δήμου. 

δ) Η εκτέλεση εργασιών συντήρησης και επισκευής δι¬ 
κτύων ύδρευσης, άρδευσης και ηλεκτροφωτισμού καθώς 
και η συντήρηση και επισκευή κτιρίων, σχολικών εγκατα¬ 
στάσεων, οδών και εξοπλισμού πάρκων και κοινοχρήστων 
χώρων. 

ε) Η εκτέλεση εργασιών καθαριότητας κτιρίων, οδών, 
ακαλύπτων και κοινοχρήστων χώρων, με τη συλλογή, την 
αποθήκευση και την αποκομιδή των απορριμμάτων καθώς 
και με την κατάρτιση και υλοποίηση προγράμματος διαλο¬ 
γής και αξιοποίησης των απορριμμάτων. 

στ) Η εκπόνηση μελετών, η κατασκευή τεχνικών έργων, 
η εκτέλεση μεταφορικών εργασιών και η πραγματοποίηση 
επενδύσεων για την ευρύτερη ανάπτυξη της περιοχής. 

ζ) Η υλοποίηση προγραμμάτων επαγγελματικής κατάρ¬ 
τισης επιδοτούμενων από το Ευρωπαϊκό Κοινωνικό Τα¬ 
μείο, με την ίδρυση ή τη συμμετοχή σε Κέντρα Επαγγελ¬ 
ματικής Κατάρτισης, σύμφωνα με την ισχύουσα νομοθε¬ 
σία. 

η) Η κατάρτιση και η υλοποίηση προγραμμάτων επιδο¬ 
τούμενων από άλλα ταμεία της Κοινότητας. 

θ) Η έκδοση βιβλίων και παντός είδους ενημερωτικού 
υλικού, για την προβολή των δραστηριοτήτων της τοπικής 
κοινωνίας και την ανάδειξη της ιστορικής της ταυτότη¬ 
τας. 

ι) Η ίδρυση και λειτουργία παιδικών σταθμών και κέ¬ 
ντρων φύλαξης νηπίων για την υποστήριξη των εργαζομέ¬ 
νων γονέων. 

κ) Η κατασκευή και εκμετάλλευση υπαίθριων ή στεγα¬ 
σμένων χώρων στάθμευσης (ρατΚίης)- 
λ) Η παροχή υπηρεσιών μηχανοργάνωσης και διαφήμι¬ 
σης. 

μ) Η ίδρυση Γραφείου Τελετών, 
ν) Η παροχή γενικά υπηρεσιών και η εκτέλεση εργασιών 
συνδεόμενων με τις αρμοδιότητες του δήμου, κατά τους 
όρους της εκάστοτε ισχύουσας νομοθεσίας. 

Η επιχείρηση μπορεί να επεκτείνει την επιχειρηματική 
της δραστηριότητα σε οποιαδήποτε περιοχή της χώρας. 

Για την επίτευξη του σκοπού της, η επιχείρηση μπορεί 
να συμμετέχει, ύστερα από απόφαση του Διοικητικού 
Συμβουλίου, οε κοινοπραξίες ή σε άλλες επιχειρήσεις, 
όπως συνεταιρισμούς, ανώνυμες εταιρείες και εταιρείες 
μικτής οικονομίας». 

Παράγρ. 6: Το κεφάλαιο που διαθέτει ο Δήμος Νέας 
Μηχανιώνας στην επιχείρηση ανέρχεται στο ποσό των 
266.123.650 δρχ. Δηλαδή: 
α) Μετρητά δρχ. 12.593.650 και 
β) Αξία χρήσεως δημοτικών ακινήτων, που παραχωρού- 
νται κατά χρήση για δεκαπέντε (15) χρόνια στην επιχεί¬ 
ρηση δρχ. 253.530.000 δρχ. και η αποτίμησή της από την 
επιτροπή του άρθρου 9 του Ν. 2190/1920 έχει ως εξής: 


ΕΚΘΕΣΗ 

Εκτίμησης εισφοράς χρήσης ακινήτων κυριότητας Δήμου 
Ν. Μηχανιώνας. 

Θεσσαλονίκη, 29 Οκτωβρίου 1996 

Προς 

τη Νομ/κή Αυτοδιοίκηση θεσ/νίκης 

Δ/νση Εταίρων 

Ενταύθα 

Σε εκτέλεση της αρ. 17/1477/21.2.96 αποφάσεως σας 
οι υπογεγραμμένοι 1) Λιόλιος Αντώνιος, 2) Πολυχρονιάδου 
Παρασκευή, υπάλληλοι της Δ/νσης Εμπορίου Ν.Α. θεσ/ 
νίκης και 3) Βλάχος Απόστολος, αντιπρόσωπος του Εμπο¬ 
ρικού και Βιομηχανικού Επιμελητηρίου Ν. θεσ/νίκης που 
ορισθήκαμε μέλητης Επιτροπής του άρθρου 9 του Κωδ. 


Νόμου 2190/1920 «Περί Ανωνύμων Εταιρειών» για την 
εξακρίβωση της αξίας εισφοράς χρήσης των πιο κάτω λε¬ 
πτομερώς περιγραφομένων ακινήτων κυριότητας Δήμου 
Ν. Μηχανιώνας για δεκαπέντε (15) χρόνια, προκειμένου 
αυτή να αποτελέσει αντικείμενο εισφοράς στην υφιστά¬ 
μενη Δημοτική Επιχείρηση Τουριστικής, Περιβαλλοντικής, 
Πολιτιστικής και Κοινωνικής Ανάπτυξης Ν. Μηχανιώνας, 
κάναμε αυτοψία και σχετική έρευνα, το πόρισμα των 
οποίων έχει ως εξής: 

Ακίνητα που προσφέρει ο Δήμος της Ν. Μηχανιώνας για 
χρήση: 

1. Πρώην Κοινοτικό Κατάστημα Κερασιάς 

Πρόκειτάι για κτίσμα διόροφο κεραμοσκεπές πανταχό- 
θεν ελεύθερο με πρόσοψη στην κεντρική οδό Κερασιάς 
Ν. Μηχανιώνας. Είναι κτισμένο οε οικόπεδο 314 τ.μ. που 
περιήλθε στην κυριότητα του Δήμου μαζί με το κτίσμα 
κατά τη συγχώνευση της Κοινότητας Εμβόλου Θεσσαλο¬ 
νίκης με την Κοινότητα Ν. Μηχανιώνας ΦΕΚ 144/31.8.94. 
Απόφαση παραχώρησης του οικοπέδου στην Κοινότητα 
Εμβόλου ΓΓ 68302/3302/72 απόφαση Νομάρχη ΦΕΚ 
675/ 4.9.72. Το συνολικό εμβαδόν του κτίοματος ανέρχε¬ 
ται οε 176 χ 2 = 352 τ μ όπως προκύπτει και από τη συ¬ 
νημμένη έκθεση του πσλ. μηχανικού Κων/νου Δρούτσα 
στην οποία γίνεται και λεπτομερής περιγραφή. 

Η επιτροπή λαμβάνοντας υπόψη του χρόνο κατασκευής 
και τη σημερινή κατάσταση του κτιρίου εκτιμά την αξία του 
στο ποσό των δραχμών 63.360 000. 

2. Παιδικός Σταθμός 

Πρόκειται για κτίσμα που αποτελείται από ισόγειο και 
δύο ορόφους με πρόσοψη στην κεντρική οδό Κερασιάς - 
Ν. Μηχανιώνας. Είναι κτισμένος σε οικόπεδο 3.813,90 
τ.μ. που περιήλθε στην κυριότητα του Δήμου μαζί με το 
κτίσμα με τααριθ. 37880/2.4.91 και 59261/20.3,96 συμ¬ 
βόλαια της συμβολαιογράφου Θεσ/νϊκης Ιωάννας Μπιλίση 
- Χρουσαλά. Το συνολικό εμβαδό του κτίοματος ανέρχεται 
σε 354 τ.μ. όπως προκύπτει και από τη συνημμένη έκθεση 
του Πολιτικού μηχανικού Κων/νου Δρούτσα οτην οποία γί¬ 
νεται και λεπτομερής περιγραφή. 

Η επιτροπή λαμβάνοντας υπόψη του χρόνου κατα¬ 
σκευής και στη σημερινή κατάσταση του κτιρίου εκτιμά 
την αξία του στο ποσό των δραχμών 63.720.000. 

3. Ακίνητο που στεγάζει Ψαροταβέρνα 

Πρόκειται για κτίσμα κεραμοσκεπές επί της παραλίας 
της Ν. Μηχανιώνας. Είναι κτισμένο σε οικόπεδο 389 τ.μ. 
που περιήλθε στην κυριότητα του Δήμου μαζί με το κτίσμα 
με το αριθ. 59262/20.3.96 συμβόλαιο της συμβολαιογρά¬ 
φου θεσ/νίκης Ιωάννας Μπιλίση-Χρουοαλά. Το συνολικό 
εμβαδό του κτίοματος ανέρχεται σε 168 τ.μ. όπως προκύ¬ 
πτει και από τη συνημμένη έκθεση του Πολιτικού μηχανι¬ 
κού Κων/νου Δρούτσα στην οποία γίνεται και λεπτομερής 
περιγραφή. Η επιτροπή λαμβάνοντας υπόψη του χρόνου 
κατασκευής και τη σημερινή κατάσταση του κτιρίου 
εκτιμά την αξία του στο ποσό των δρχ. 36.960.000. 

4. Συγκρότημα Ιχθυαγοράς 

Πρόκειται για συγκρότημα στέγασης της ιχθυαγοράς 
αποτελούμενο από έντεκα καταστήματα, ψαροταβέρνες 
επί της παραλίας της Ν. Μηχανιώνας. 

Είναι κτισμένο σε οικόπεδο 23655 τ.μ. που περιήλθε 
στην κυριότητα του Δήμου με την αρ. 91325/12.4.68 
απόφαση Νομάρχη ΦΕΚ 309/3.7.68. 

Το συνολικό εμβαδό του συγκροτήματος ανέρχεται σε 
300 τ.μ. όπως προκύπτει και από τη συνημμένη έκθεση 

του Πολιτικού Μηχανικού Κων/νου Δρούτσα στην οποία γί¬ 
νεται και λεπτομερής περιγραφή. 

Η επιτροπή λαμβάνοντας υπόψη τον χρόνο κατα¬ 
σκευής και τη σημερινή κατάσταση του κτιρίου εκτιμά την 
αξία του στο ποσό των δρχ. 66.000.000. 

5. Συγκρότημα Δίας 

Στο αγροτεμάχιο που περιγράφεται πιο πάνω (4) υπάρ¬ 
χει κτίσμα παλαιός κατασκευής τριόροφο. Το συνολικό 
εμβαδό του ανέρχεται σε 540 τ.μ. όπως προκύπτει και 
από τη συνημμένη έκθεση του Πολιτικού Μηχανικού Κων/ 
νου Δρούτσα, στην οποία γίνεται λεπτομερής περι¬ 
γραφή. 

Η επιτροπή λαμβάνοντας υπόψη του χρόνου κατα¬ 
σκευής και τη σημερινή κατάσταση του κτιρίου εκτιμά την 
αξία του στο ποσό των δρχ. 108.000.000. 

Συνολική αξία των πιο πάνω εγκαταστάσεων 
338.040.000. 

Στη συνέχεια η Επιτροπή εφαρμόζοντας το αρ. 15 του 
Ν.Δ. 118/173 (ΦΕΚ 202/6.9.73) λαμβάνοντας υπόψη τη 
διάρκεια χρήσεως που ανέρχεται σε δεκαπέντε χρόνια κα¬ 
θώς και το σχετικό περιορισμό ότι η αξία της επικαρπίας 
που υπολογίζεται στο 1/20 της αξίας πλήρους κυριότητας 
για κάθε έτος δεν μπορεί σε καμία περίπτωση να είναι 
ανωτέρα των 8/10 της αξίας της πλήρους κυριότητας, 
αποτιμά την αξία εισφοράς χρήσεως των πιο πάνω 
εγκαταστάσεων στο ποσό των δρχ. διακοσίων πενήντα 
τριών εκατομμυρίων πεντακοσίων τριάντα χιλιάδων 
(253.530.000). 

Η Επιτροπή 

ΠΑΡΑΣΚΕΥΗ ΠΟΛΥΧΡΟΝΙΑΔΟΥ - ΑΝΤΩΝΗΣ ΛΙΟΛΙΟΣ 
ΑΠΟΣΤΟΛΟΣ ΒΛΑΧΟΣ 

Παράγρ. 7: Πόροι της επιχείρησης είναι: α) Τα έσοδα 
από την είσπραξη διδάκτρων ή φυλάκτρων και γενικά από 
την άσκηση της δραστηριότητας, καθώς και από ετήσιες 


εισφορές του δήμου, χορηγούμενες κατά τους όρους του 
νόμου ή άλλων δημόσιων ή ιδιωτικών φορέων, προοριζο- 
μένων για τη μερική ή ολική επιδότηση φυλάκτρων ορι¬ 
σμένων κατηγοριών δημοτών που έχουν ανάγκη οικονομι¬ 
κής βοήθειας, β) Τα δάνεια, κληρονομιές, δωρεές, εισφο¬ 
ρές και λοιπές επιχορήγησεις. 

Κατά τα λοιπά εξακολουθεί να ισχύει η 17308/1992 
(ΦΕΚ 427/Β/3.7.1992) απόφαση του Νομάρχη Θεσσαλο¬ 
νίκης και η 23692/1993 (ΦΕΚ 527/Β/15.7.1993) όμοια 
δική του καταργείται. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17 Ιανουάριου 1997 

Με εντολή Γεν. Γραμ. Περιφ. Κεντρ. Μακεδονίας 
Ο Διευθυντής Δασών 
ΣΤ. ΠΑΠΑΔΟΠΟΥΛΟΣ 

-♦- 

Αριθ. 26/ΤΚΑ/23 (8) 

Χορήγηση άδειας ασκήσεως επαγγέλματος Κοινωνικού 
Λειτουργού στο Δρόντσο Αναστάσιο του Σταματίου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την αριθ. πρωτ. 26/ΤΚΑ/23 απόφαση του Νομάρχη 
Θεσσαλονίκης, έχει χορηγήσει στο Δρόνταο Αναστάσιο 
του Σταματίου άδεια ασκήσεως επαγγέλματος Κοινωνι¬ 
κού Λειτουργού. 

Θεσσαλονίκη, 16 Ιανουάριου 1997 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΟΒ * ΡΑΧ 52 34 312 


1 ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ. Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαιιξηση 100 δρχ. ανά βσέλιδο ή μέρους αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 

δρχ 

2.500 

δρχ. 

Β' (Υπουργικές αποφάσεις κ.τλ.) 

50.000 

Μ 

2.500 

» 

Τ' (Διορισμοί, απολύσεις κ.τλ. Δημ. Υπαλλήλων) 

10.000 

» 

500 

» 

Δ' (Απαλλοτριώσεις, πολεοδομία κτλ.) 

50.000 

» 

2.500 

» 

Αναπτυξιακών Πράξεων (Τ.Α.Π.Σ.) 

25.000 

» 

1.250 

» 

Ν.Π.Δ.Δ. (Διορισμοίκ.τλ.προσωπικού Ν.Π.Δ.Δ.) 

10.000 

» 

500 

Λ 

Παράρτημα (Πίνακες επιτυχόντων διαγωνισμών) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Ανωνύμων Εταιρειών & Ε.Π.Ε. 

250.000 

» 

12.500 

>> 

Προκηρύξεων Α.Σ.Ε.Π. 

10.000 


500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

Μ 

10.000 

>» 


' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

1 Η πληρωμή του ποσοστούτου ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Γ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

( Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































